મહેન્દ્રસિંહ ધોની જે સમયે વિકેટકિપર, બેટ્‌સમેનની ભૂમિકાની નવી પરિભાષા લખી રહ્યો હતો ત્યારે દિનેશ કાર્તિક જેવા ખેલાડીઓ માટે માર્ગ સરળ નહતો. છેલ્લે ૨૦૧૦માં ટેસ્ટ મેચ રમનાર કાર્તિકે પોતાનુ આત્મમંથન કરતા આખરે સ્વીકાર્યુ કે, ધોની જેવા ખેલાડીના કારણે તેમના માટે ટીમમાં જગ્યા મેળવવી સરળ નહતી. કાર્તિકે જણાવ્યુ કે, હું સતત સારુ પ્રદર્શન કરવામાં નિષ્ફળ રહ્યો હતો. સ્પર્ધા ખૂબ જ મુશ્કેલ હતી અને તે પણ એમએસ ધોની જેવા ખેલાડી સાથે હતી. તે ભારતના સર્વશ્રેષ્ઠ કેપ્ટન પૈકીના એક છે કે જેમણે વર્લ્ડ ક્રિકેટ પર પોતાની છાપ છોડી છે.